armvectores/hy_wikipedia_2023 huggingface dataset:
Երվանդ Սահառունի

Երվանդ Մկրտչի (Իվանի) Սահառունի (Տեր-Հակոբյան) (ապրիլի 16, 1894(1894-04-16), Տրապիզոն, Օսմանյան կայսրություն - հունիսի 20, 1967(1967-06-20), Երևան, Հայկական ԽՍՀ, ԽՍՀՄ), հայ խորհրդային կոմպոզիտոր։ ՀԽՍՀ ժողովրդական արտիստ (1964)։


== Կենսագրություն ==
1912 թվականին ավարտել է Էրզրումի Սանասարյան վարժարանը, որտեղ սովորել է նաև ջութակ նվագել։ Ուսումը շարունակել է Թիֆլիսի երաժշտական ուսումնարանում, Լենինգրադում դասեր առել ջութակահար Հովհաննես Նալբանդյանից։ 1923 թվականից երաժշտական գործունեություն է ծավալել (հիմնականում խմբավարական) Դոնի Ռոստովում, դասավանդել տեղի մանկավարժական տեխնիկումում։ 1930 թվականին ստեղծել է Հյուսիսային Կովկասի առաջին ազգագրական արլ․ անսամբլը (հետագայում՝ Դոնի Ռոստովի ռադիոկոմիտեի ժողովրդական գործիքների անսամբլ), 1938 թվականից ղեկավարել է Հյուսիսային Կովկասի ժողովուրդների երգի-պարի անսամբլը (Կիսլովոդսկ), 1942 թվականից ապրել է Երևանում, կազմակերպել բազմաթիվ պրոֆեսիոնալ և ինքնագործ երաժշտական կոլեկտիվներ Երևանում, Լենինականում, Կիրովականում [դրանց թվում՝ Երևանի Աշխատանքային ռեզերվների կուլտուրայի տան երգի-պարի անսամբլը։
Հեղինակ է վոկալ-գործիքային սյուիտների («Հայրենիք», «Բերքի տոն», «Երիտասարդական», «Գարնանային» և այլն), բազմաթիվ երգերի («Քայլենք խիզախ», «Շարմաղ աղջիկ», «Մի գ՚նա յար», «Մայրիկիս», «Սայաթ-Նովա»), կատարել է ժողովրդական երգերի և պարեղանակների մշակումներ («Թալիշու ճամփեն դուզ ա», «Ալ վարդ», «Կանչում եմ յար արի»)։


== Գրականություն ==
Ստեփանյան Ռ. «Երվանդ Սահառունի», Երևան, 1962։
Բերդա (գետակ)

Անվան այլ կիրառումների համար տե՛ս՝ Բերդա (այլ կիրառումներ)Բերդա, գետակ Հայկական լեռնաշխարհում, Ճորոխի ավազանում, նրա ստորին հոսանքի շրջանում։ Սկիզբ է առնում Արդվինից մոտ 23 կիլոմետր հյուսիս-արևելք ընկած Սավացիա լեռան Ակփունղար կոչված ակունքից և ոռոգում է մի շարք գետեր ու արոտավայրեր։ Բերդաի ափին է գտնվում համանուն բերդը։


== Ծանոթագրություններ ==
Մառնյո

Մառնյո (իտալերեն՝ Margno), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 367 մարդ (2008 թվականի տվյալներով), բնակչության խտությունը՝ 122 մարդ/կմ²։ Տարածքը՝ 3 կմ²։ Փոստային ինդեքս՝ 23832։ Հեռախոսային կոդ՝ 0341.
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0341 840049
Էլեկտրոնային հասցե՝ info@comune.margno.lc.it
Պաշտոնական կայք՝ http://www.comune.margno.lc.it/


== Արտաքին հղումներ ==
Քաղաքի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սկորյաչի Յար

Սկորյաչի Յար (ուկրաիներեն՝ Скорячий Яр), ավան Ուկրաինայի Վիննիցայի մարզի Չեռնևցիի շրջանում։
2001 թվականի տվյալներով Սկորյաչի Յար ավանում բնակվում էր 37 մարդ։ Բնակավայրը զբաղեցնում է 0,193 կմ² տարածք։ Բնակչության խտությունը կազմում էր 191,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պյատիրիչկա (այլ կիրառումներ)

Պյատիրիչկա, կարող է վերաբերել՝

Պյատիրիչկա - գյուղ, Ուկրաինայի Ժիտոմիրի մարզի Բարանովի շրջանում
Պյատիրիչկա - գյուղ, Ուկրաինայի Ժիտոմիրի մարզի Վոլոդարսկ-Վոլինկիի շրջանում
Պյատիրիչկա - գյուղ, Ուկրաինայի Խարկովի մարզի Սախնովշչինսկի շրջանում
Հայաստանի գրողների միության երկրորդ համագումար

Հայաստանի գրողների միության երկրորդ համագումարը տեղի է ունեցել 1946 թվականի սեպտեմբերի 27-ից հոկտեմբերի 1-ը, Երևանում։ Համագումարում Հայաստանի գրողների միության վարչության նախագահ է ընտրվել Ավետիք Իսահակյանը։


== ՀԳՄ վարչության կազմը՝ ընտրված երկրորդ համագումարում ==
Գևորգ Աբով
Աղավնի
Արազի
Արաքս
Գուրգեն Բորյան
Վահան Գրիգորյան
Արմեն Գուլակյան
Դերենիկ Դեմիրճյան
Աքպեր Երևանլի
Նաիրի Զարյան
Ստեփան Զորյան
Քրիստափոր Թափալցյան
Ավետիք Իսահակյան
Ջնդի Հաջիե
Անդրանիկ Հովսեփյան
Հովհաննես Մամիկոնյան
Հովիկ Մելիքյան
Հովհաննես Շիրազ
Սարմեն
Խորեն Սարգսյան
Գեղամ Սարյան
Գարեգին Սևունց
Հմայակ Սիրաս
Հրաչյա Քոչար
Միխայիլ Օվչիննիկով


== ՀԳՄ վերաստուգիչ հանձնաժողովի կազմը՝ ընտրված երկրորդ համագումարում ==
Գարեգին Բես
Ղևոնդ Կոմունի
Բաբկեն Կարապետյան
Գուրգեն Հովնան
Սողոմոն Տարոնցի


== Նորընտիր վարչության նիստը ==
1946 թվականի հոկտեմբերի 2-ին տեղի ունեցավ ՀԳՄ նորընտիր վարչության նիստը։ ՀԳՄ քարտուղարներ ընտրվեցին Հմայակ Սիրասը, Գուրգեն Բորյանը և Հրաչյա Քոչարը։ Պատասխանատու քարտուղար ընտրվեց Սիրասը։ «Սովետական գրականություն և արվեստ» ամսագրի խմբագիր հաստատվեց Սողոմոն Սողոմոնյանը, «Գրական թերթի» խմբագիր հաստատվեց Արշալույս Բաբայանը։


== Աղբյուրներ ==
Հայկ Խաչատրյան, Գրական տեղեկատու, Երևան, «Սովետական գրող», 1986, էջ 581։
Տուրիլանդիա

Տուրիլանդիա (պորտ.՝ Turilândia), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 17 747 մարդ՝ 2006 թվականի տվյալներով։ Գրավում է 1 511,575 կմ² տարածք։ Բնակչության խտությունը՝ 11,7 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արտադրանքը կազմել է 21.560.465,00 (ըստ Բրազիլիայի աշխարհագրության և վիճակագրության ինստիտուտի տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1.231,32 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,527 (տվյալները ՄԱԿ-ի զարգացման ծրագրի)։
Հո Գա Յուն

Հո Գա Յուն (հանգըլ՝ 허가윤, մայիսի 18, 1990(1990-05-18), Սեուլ, Հարավային Կորեա), հարավկորեացի երգչուհի, մոդել, 4Minute խմբի գլխավոր վոկալիստ, որի հետ առաջնաելույթը է ունեցել 2009 թվականին Cube Entertainment լեյբլի ներքո։ Ինչպես նաև 2YOON խմբի անդամ է Ջիյունի հետ։


== Կենսագրություն ==
Գա Յունը ծնվել է 1990 թվականի մայիս 18-ին, Սեուլում, Հարավային Կորեա։ Մականունը՝ Dodosick, Gayoon, Gayoonit, Cube uljjang, Heophrodite, Gangnam Woman, Heo Force է։ Գա Յունը «Best Singer Contest» մրցույթում զբաղեցրել է 2-րդ տեղը։ Նա Cube Entertainment-ի առաջին թրեյնին էր։ 2014 թվականի հոկտեմբերի 17-ին Գա Յունը այլ աստղերի հետ միասին նշանակվել էր Dongguk համալսարանի դեսպան։
Հոկտեմբերի 14-ին Գա Յունը պայմանագիր է կնքել BS ընկերության հետ` որպես դերասանուհի։


== Կարիերա ==


=== 4Minute ===
Cube Entertainment հայտարարել է, որ 2009 թվականի մայիսին Գա Յունը Cube Entertainment-ի լեյբլի ներքո կդառնա 4Minute խմբի անդամ, Ջոն Ջի Յունի, Կվոն Սո Հյոնի, Կիմ Հյոնայի և Նամ Ջի Հյոնի հետ միասին։


=== Անհատական ակտիվություն ===
2008 թվականին նոյեմբերի 4-ին Գա Յունը Seulong 2 AM-ի հետ հայտնվել է Mario խմբի "I'm Yours" տեսահոլովակում։ 2010 թվականի փետրվարի 11-ին Գա Յունը ձայնագրել է «The Woman Who Still» հեռուստասերիալի սաունդթրեքը, Հան Յեջիի հետ կատարելով "One Two Three" երգը։ 2010 թվականի հոկտեմբերին, Գա Յունը Հարավային Կորեայի տարբեր խմբերի երգիչների հետ ձայնագրել է "Let's Go" երգը։ Նա երգել է Յոն Ջունհյոնի և G.NA-ի հետ։
Գա Յունը ձայնագրել է «Wind Blow» սաունդթրեքը «My Princess» դորամայի համար։ Նա նաև ձայնագրել է «Shameless Lie» սաունդթրեքը «Lie To Me» դորամայի համար, որը գրել են Jadu-ն և E-Tribe-ը։ Այս երգերը թողարկվել են 2011 թվականի մայիսի 17-ին։ 2011 թվականի հոկտեմբեր 24-ին, նա հրապարակել է "I Think It Was a Dream" երգը «Poseidon» դորամայի համար։
2012 թվականի նոյեմբեր 16-ին Գա Յունը ձայնագրել է սոլո սինգլ, որը կոչվում է "My Love By My Side"՝ BtoB խմբի Իլ Հունի հետ։
2013 թվականին մայիսին, Գայունը Հյոնայի հետ միասին հրավիրվել էին Top Gear Korea հաղորդմանը։
2013 թվականի սկզբին ձևավորվեց 2YOON ենթախումբը բաղկացած Ջոն Ջի Յունից և Հո Գայունից։ Հունվարի 7-ին հայտարարվեց, որ նրանց դեբյուտային ալբոմ՝ «Harvest Moon» թողարկումը նախատեսվում է հունվարի կեսերին։ Հունվարի 17-ին 2YOON-ն պաշտոնապես հրապարակել է իրենց ալբոմն ու տեսահոլովակը՝ «24/7»։
2014 թվականի հունիս 24-ին, պարզվել է, որ Գայունը կմասնակցի նոր շոուի, որը կոչվում է "I’m Going to School"։ Նկարահանումները սկսվեցին հունիսի 23-ին։ Հուլիսի 12-ին ցուցադրվել է առաջին էպիզոդը։ 2014 թվականի սեպտեմբերին Գայունը դարձել է նոր հաղորդավար On-Media-ի «Style Log» նորաձևության ծրագրի 3-րդ եթերաշրջանի համար՝ Լի Կի Կվանի և Դո Սանգ Ուի հետ միասին։
Նոյեմբերին 2015 թվականին հայտարարվեց, որ Գա Յունը որպես դերասանուհի առաջնաելույթ կունենա «Father, Daughter» լիամետրաժ ֆիլմում։


== Սկավառակագրություն ==


=== Հրավիրված դերասան ===


== Ֆիլմագրություն ==


=== Դորամաներ ===
Ֆիլմ


=== Երաժշտական տեսահոլովակ ===


== Ծանոթագրություններ ==
Լյուհիկե Յալգ

Լյուհիկե Յալգ (էստ․՝ Lühike jalg — կարճ ոտք), հետիոտնի համար նախատեսված ճանապարհ Էստոնիայի մայրաքաղաք Տալլինի պատմական շրջանում։ Լյուհիկե Յալգն անցնում է նաև Վերին քաղաքում գտնվող դանիական թագավորի զբոսայգով։


== Ծանոթագրություններ ==
Քլարկ շրջան (Նևադա)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clark County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 20.489 կմ² է, բնակչությունը՝ 1.375.765 մարդ (2000 թ. տվյալներով)։ Շրջկենտրոնն է Լաս Վեգաս բնակավայրը։ Կազմավորվել է 1908 թ.։
Վերբովեց (այլ կիրառումներ)

Վերբովեց, կարող է վերաբերել՝

Վերբովեց - գյուղ, Ուկրաինայի Անդրկարպատյան մարզի Վինոգրադովի շրջանում
Վերբովեց - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Նեչաևսկի (Կրասնոդարի երկրամաս)

Անվան այլ կիրառումների համար տե՛ս՝ ՆեչաևսկիՆեչաևսկի (ռուս.՝ Нечаевский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուպոլու

Ուպոլու (անգլ.՝ Upolu), հրաբխային ծագման կղզի, գտնվում է Խաղաղ օվկիանոսի հարավային մասում, մտնում է Սամոա պետության մեջ։


== Աշխարհագրություն ==
Կղզու երկարությունը 75 կմ է, մակերեսը 1118,7 կմ քառակուսի (կղզու մեջ են մտնում նաև հարակից ութ փոքր կղզիները, որոնց մակերեսը ընդհանուր 1125 կմ քառակուսի է): Կղզու արևմուտքում տեղակայված է Ֆալեոլո օդանավակայանը, հյուսիսում Սամոայի մայրաքաղաք Ապիան։
Կղզում բնակվում են աշխարհի ամենափոքր սարդերը, որոնք գրանցված են Գինեսի ռեկորդների գրքում։
Կղզում գտնվում են մի քանի քաղցրահամ լճեր, որոնցից են Լանոտոն, Ֆիտին, Օլոմագան, կղզով է անցնում նաև Ֆագաֆալոա գետը։


== Պատմություն ==

Սաոմանիի դիցաբանությունում Ուպոլուն առաջին կինն էր կղզում։ XVIII դարի վերջին և XIX դարին կղզին հաճախ անվանելիս են եղել Օյալավա կամ Օյոլովա։ XIX դարի վերջին Ռոբերտ Լուիս Սթիվենսոնին էր պատկանում կղզու 1,6 կմ քառակուսի մակերեսով տարածք, նա մահացել է կղզում 1894 թվականին։


== Բնակչություն ==
2006 թվականին կղզու բնակչությունը կազմել է 136 674 մարդ, համարվում է Սամոա կղզեխմբի ամենամարդաշատ կղզին։


== Վարչական բաժանում ==

Սամոայի 11 տարածաշրջաններից 5-ը գտնվում է Ուպոլու կղզում։

¹ ներառյալ Մանոնոն, Ապոլիման, Նուուլոպան² ներառյալ Ալեիպատան, Նուուսաֆոոն


== Տես նաև ==
Լենատո (լիճ)


== Ծանոթագրություններ ==
Մրձաքար (լեռնագագաթ)

Մրձաքար, լեռնագագաթ Հայաստանի Լոռու մարզում, Սևորդյաց լեռներում, Քարինջ գյուղից 4 կմ հյուսիս–արևելք։ Բարձրությունը 2203 մ է։


== Ծանոթագրություններ ==
.ee

.ee, Էստոնիայի վերին մակարդակի ազգային դոմենն է։


== Արտաքին հղումներ ==
IANA .ee whois տեղեկություն
Շատոֆոր (Վերին Պրովանսի Ալպեր)

Շատոֆոր (ֆր.՝ Châteaufort, օքս.՝ Chastèufòrt), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04050։


== Բնակչություն ==
Համայնքի բնակչությունը 2008 թվականին կազմում էր 25 մարդ։


== Տնտեսություն ==
2007 թվականի տվյալներով 16 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 6-ը անգործ (ակտիվության ցուցանիշը 62,5 %, 1999 թվականին եղել է՝ 63,6 %)։ 10 աշխատունակ բնակիչներից 8-ը աշխատում էին (6 տղամարդ և 2 կին), անաշխատանք էին 2-ը (տղամարդ)։


== Տեսարժան վայրեր ==
Սեն Լորան ռոմանական եկեղեցի (XVII դար, վերականգնված 1826 թվականին)
Դղյակի ավերակներ


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Շատոֆոր» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-14 
«Շատոֆոր» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Նատալյա Լեբեդևա

Նատալյա Լեբեդևա (ռուս.՝ Наталья Борисовна Лебедева, դեկտեմբերի 16, 1964(1964-12-16), Զապորոժիե, Ուկրաինական ԽՍՀ, ԽՍՀՄ). խորհրդային գեղասահորդուհի, մարզիչ։ ԽՍՀՄ երկակի չեմպիոն մենասահքում։


=== Կենսագրություն ===
Ծնվել է Ուկրաինայում, իսկ 1970-ականներին տեղափոխվել է Սվերդլովսկ։ Մարզվել է Իգոր Քսենոֆոնտովի ղեկավարությամբ (սակայն, միջազգային մրցումներում նրան ուղեկցում էին Վ. Կովալյովը, Էդուարդ Պլիները, Բ. Ռոգացկինը և այլք)։ Առաջին խոշոր մրցումներից մեկը Սվերդլովսկում կայացած ԽՍՀՄ ժողովուրդների 1978 թվականի Ձմեռային սպարտակիադան էր, որտեղ էլ Նատալյան աղջիկների մեջ գրավեց 15-րդ հորիզոնականը։ Մեծահասակների կարգում առաջին մրցումը 1981 թվականի ապրիլին Սվերդլովսկում կայացած ԽՍՀՄ Գավաթի առաջնությունն էր, որտեղ նատալյան զբաղեցրեց 9-րդ հորիզոնականը։ 1984 թվականին նա դարձավ ԽՍՀՄ չեմպիոն և ընդգրկվեց ազգային հավաքականի կազմում։ Վնասվածքի պատճառով բաց է թողնում 1987-1988 թթ.. մրցաշրջանը։ 1988 թվականի հոկտեմբերին Skate Canada-յի մրցումներում Նատալյան կատարում է իր լավագույն ազատ ծրագիրը` Պ. Ի. Չայկովսկու երաժշտությամբ։ Ծրագիրը կատարվեց մեծ արագությամբ, ոգեշնչմամբ, անթերի կատարված չորս եռակի ցատկով (չնայած նրան, որ նրան ուղեկցում էր ևս մեկ մարզիչ՝ Գ. Յա. Զմիևսկայա)`հասնելով հաղթանակի (այդ թվում`առաջ անցնելու ամերիկուհի Դ. Թրեներից)։ 1989 թվականին Եվրոպայի առաջնությունում նվաճեց արծաթե մեդալ։ 1990 թվականի դեկտեմբերին երկրորդ անգամ է դառնում ԽՍՀՄ չեմպիոն։ 1990 թվականին Լենինգրադում կայացած Եվրոպայի առաջնությունում առաջնությունների պատմության մեջ վերջինը, մեծ տարբերությամբ հաղթում է երկու պարտադիր ֆիգուրները  (բոլոր ինը դատավորները Նատալյային 1-ին տեղը տվեցին ֆիգուրների համար շատ բարձր գնահատականներով՝ մինչև 4,5)։ Հաջորդը կարճ ծրագիրն էր, և նա ուներ բոլոր հնարավորությունները դառնալու ​​Եվրոպայի առաջին խորհրդային չեմպիոնուհին։ Սակայն ազատ ծրագրում երեք անգամ վայր ընկնելուց (եռակի տուլուպ և երկու կրկնակի սալխ) և միայն մեկ մաքուր կատարված եռակի ցատկից հետո (տուլուպ) նորից զբաղեցրեց երկրորդ հորիզոնականը։
Ծրագրերը, որոնք հիմնականում բեմադրվում էին հիմնականում դասական երաժշտության վրա, առանձնանում էին խիստ զսպված ոճով։ Նա ուներ ընդամենը  ընդամենը երկու եռակի ցատկ`տուլուպ և սալխ։ Նա կատարեց քայլերով յոթ ցատկեևից կազմվախ օրիգինալ կոմբինացիա`ցատկ շպագատ, վալլեյ, օյլեր և կրկնակի սալխ։
1993 թվականին տեղափոխվել է Մինսկ, որտեղ աշխատել է որպես մարզիչ։ 1994 թվականի Օլիմպիական խաղերում արդեն ելույթ էին ունենում նրա սաները` Ելենա Գրիգորևա/Սերգեյ Շեյկո բելառուսական զույգը։ Ներկա պահին մարզում է Մոսկվայի մարզի Օդինցովո քաղաքում։ Համարվում է միջազգային կարգի դատավոր, դատում է սիրողական և  ռուսական մակարդակի մրցույթները։


=== Սպորտային ձեռքբերումներ ===


== Ծանոթագրություններ ==
Լա Լիգա 1957-58

Լա Լիգա, 1957-1958 թվականների հերթական 26-րդ մրցաշրջանը, որը սկսվել է 1957 թվականի սեպտեմբերի 15-ին և ավարտվել 1958 թվականի մայիսի 4-ին։ Մրցաշրջանի արդյունքում հաղթել է Ռեալ Մադրիդը, ինչը նրա 6-րդ չեմպիոնությունն էր։


== Ակումբներ և տեղագրություն ==


== Լիգայի աղյուսակ ==


== Պիչիչի մրցանակ ==


== Արտաքին հղումներ ==
LFP վեբկայք


== Ծանոթագրություններ ==
Ապրիլի 9 (ֆիլմ)

«Ապրիլի 9» (դան․՝ 9. april), ռեժիսոր Ռոնի Էզրայի (Roni Ezra), 2015 թվականին նկարահանած ֆիլմ, որը պատմում է Դանիայում Երկրորդ Համաշխարհային պատերազմի իրադարձությունների մասին։
Ֆիլմը նկարագրում է 1940 թվականի իրադարձությունները, երբ դանիական հեծանվորդների դասակը դիմակայում էր գերմանական զինվորներին։ Ֆիլմում իրադարձությունները տեղի են ունենում Դանիական ռազմագործողության ժամանակ։ Ֆիլմի ստեղծման համար ծախսվել է, մոտավորապես, 22 միլիոն դանիական կրոն (մոտավորապես 3 միլիոն ԱՄՆ դոլար)։ Ֆիլմը ստեղծվել է Դանիայի կինոինստիտուտի (Danish Film Institute), Դանիական TV2 հեռուստաալիքի և Հադերսլեմի կոմունայի աջակցությամբ։ Դանիայում ֆիլմը ցուցադրության է դուրս եկել 2015 թվականի մարտի 12-ին։


== Սյուժե ==
1940 թվականի ապրիլի 8-ին դանիական ռազմական հրամանատարությունը հայտարարել է, որ Գերմանական զորքերը հատել են պետական սահմանը և Դանիան գտնվում է պատերազմական իրավիճակում։ Հեծանվային վաշտին և մոտոցիկլային դասակին հրամայվել էր կանխել գերմանական զորքերի առաջխաղացումը մինչև պաշտպանական կառույցները։ Սակայն պաշտպանական ուժերը ճեղքվեցին՝ գերմանական ծանր ռազմատեխնիկայի առաջխաղացման արդյունքում։ Դանիացի զինվորները նահանջեցին մինչև Հադերսլեր և այնտեղ մարտի բռնվեցին գերմանացիների հետ։


== Դերասանական կազմ ==
Լարս Միկելսեն — լեյտենանտ Խիտց
Պիլու Ասբեկ — կրտսեր լեյտենանտ Զանդ
Գուստավ Գիզ — շարքային Անդերսեն
Սեբաստիան Սարնինգ — շարքային Լյունդեգրեն
Յուախիմ Ֆեյստրուբ — սերժանտ Բունդգարդ
Մարտին Գրեյս — լեյտենանտ Գյերմանսեն
Միշել Բրոստրուբ — նշանառու Խարտց
Էլիոտ Կրոսետ Հուվ — շարքային Ջենս-Օտտո Լասսեն
Յանիկ Լորենսեն — շարքային Գրեմ
Մորտեն Հորչ Ֆոսբոլ — մայոր Ֆլադսա
Միկկել Տրոստ Բենզեն — շարքային Նյորրեսկով
Արի Ալեքսանդր — շարքային Ջաստեսեն
Մատիաս Լունգվիստ — շարքային Կոլդինգ
Յասպեր Հագելսկեր Պասշ — մայոր Ջեպսեն
Յան Յուրգենսեն — սերժանտ Կլոստերգարդ
Սիմոն Սիրս— կապիտան Խոլմ
Յան Դոսե — լեյտենանտ Բեկեր
Յասպեր Հագելսկեր Պասշ — լեյտենանտ Ջեպսեն
Պելլե Էմիլ Հեբսգարդ — սուրհանդակ
Յան Դոսե — ավագ լեյտենանտ Բեկեր


== Նկարահանումներ ==
Նկարահանումների մի մասը եղել է Խադեսլավայում, Մյոլլեպլադսեն և Զանդերբրո շրջանի փողոցներում։


== Քննադատ ==
Ֆիլմը ստացել է տարբեր կարծիքներ, բայց ընդհանուր առմամբ դրական կարծիքներ։ Դանիական Berlingske և Ekko հրատարակչությունները գնահատել է 6-ից 5 աստղ, այն դեպքում երբ մնացածները գնահատել են 2,5 մինչև 6։


== Ծանոթագրություններ ==
Բասկետբոլի փառքի սրահ

Նեյսմիթի անվան բասկետբոլի փառքի սրահ (անգլ.՝ Naismith Memorial Basketball Hall of Fame), բասկետբոլի հայրենիք Սփրինգֆիլդում (Մասաչուսեթս, ԱՄՆ) գտնվող համալիր։ Իր անվանումը ստացել է ի պատիվ բասկետբոլի հիմնադիր Ջեյմս Նեյսմիթի։
Սրահը ստեղծված է եղել 1959 թվականին, հանրության համար բացվել է 1968 թվականի փետրվարի 17-ին։ Փառքի սրահի անդամ կարող են հռչակվել բասկետբոլի զարգացման գործում մեծ ներդրում ունեցող մարզիկներ, մարզիչներ, ֆունկցիոներներ և այլ անձինք։ Ի տարբերություն ամերիկյան այլ Փառքի սրահների, օրինակ ամերիկյան ֆուտբոլի և բեյսբոլի սրահների, բասկետբոլային սրահի անդամ կարող են դառնալ ոչ միայն ամերիկացի պրոֆեսիոնալ բասկետբոլիստները, այլ նաև սիրահարները և այլերկրացիները։ Փառքի սրահում կարող են կանայք ներկայացված լինել նաև (օրինակ, կանանց բասկետբոլի ստեղծող Սենդա Բերենսոնը)։ 1992 թվականի մայիսի 11-ին Փառքի սրահի անդամ է հռչակվել նաև խորհրդային պրոֆեսիոնալ բասկետբոլիստ Սերգեյ Բելովը։ Բացի առանձին անձանցից՝ Փառքի սրահ են ընդունված նաև վեց թիմ։ 1985 թվականին Փառքի սրահը տեղափոխվել է Կոնեկտիկուտ գետի արևելյան ափ, իսկ 2002 թվականի սեպտեմբերի 28-ին Փառքի սրահը տեղափոխվել է իր պատմության մեջ երրորդ շենքը։ 7400 մ² տարածքով համալիրը արժեցել է 45 ԱՄՆ դոլար։
Փառքի սրահի նոր անդամների ծիսակատարությունը ամենամյա բնույթ ունի, չնայած այն փաստին, որ 1968 և 2007 թվականներին սրահ ոչ ոք չի ընդունվել։ 2011 թվականի դրությամբ փառքի սրահում կա 305 մարդ (այդ թվում նաև Ջոն Վուդենը, Լեննի Ուիլքենսը, Բիլ Շերմանը ընդունվել են երկու անգամ. որպես խաղացողներ և մարզիչներ) և 8 թիմ։


== Ծանոթագրություններ ==


== Արտաքին հղումներ ==
Պաշտոնական կայքը (անգլ.)
Լիտվինովո (գյուղ, Զոլոչևի շրջան)

Լիտվինովո (ուկրաիներեն՝ Литвинове), գյուղ Ուկրաինայի Խարկովի մարզի Զոլոչևի շրջանում։ Հիմնադրվել է 1742 թվականին։
2001 թվականի տվյալներով Լիտվինովո գյուղում բնակվում էր 314 մարդ։ Բնակավայրը զբաղեցնում է 0,531 կմ² տարածք։ Բնակչության խտությունը կազմում էր 591,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգդալու Առաջին

Իգդալու Առաջին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 270, իսկ 1908-ին՝ 102 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Անդյան եղտյուրիկ

Անդյան եղտյուրիկ (լատ.՝ Vanellus resplendens) քարադրների ընտանիքի թռչուն։


== Տարածվածություն ==
Անդյան եղտյուրիկները ապրում են Հարավային Ամերիկայում, Անդերում, Արգենտինայում, Բոլիվիայում, Չիլիում, Կոլումբիայում, Էկվադորում և Պերույում։


== Բնութագիր ==
Այս թռչունի մարմնի երկարությունը մոտ 33 սմ է։ Քաշը 193–230 գրամ է։ Գլուխը մոխրագույն է, աչքերի շուրջը կարմիր օղակներ է, կտուցը կարմիր է սև վերջավորությամբ, ոտքերը նույնպես կարմիր է։ Թևերը կոշտ են, ձիթապտղի կանաչ երանգով։


== Կենսաբանություն ==
Սրանք աղմկոտ թռչուններ են։ Այս թռչունների սնվելու վերաբերյալ հստակ տեղեկատվություն չկա։ Այս թռչունների ձվերը հայտնաբերվում են հիմնականում հոկտեմբեր-դեկտեմբեր ամիսներին, ավելի քիչ հաճախ՝ հունվար-փետրվար ամիսներին։
Բնության պահպանության միջազգային միությունը (ԲՊՄՄ) այս տեսակը ընդգրկել է հատուկ պահպանության քիչ մտահոգող տեսակների խմբի մեջ։


== Պատկերասրահ ==

		
		
		
		
		
		
		


== Ծանոթագրություններ ==


== Հղումներ ==
Wiersma, P. & Kirwan, G.M. (2019-10-14)։ «Andean Lapwing (Vanellus resplendens)»։ Handbook of the Birds of the World Alive (անգլերեն)։ Վերցված է 2019-10-26
Ռուչյի (գյուղ, Ռազդոլնոյեի շրջան)

Ռուչյի (ուկրաիներեն՝ Ручї, Ղրիմի թաթարերեն՝ Nemse Köp Qarı), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Կոպկարի Նեմեցկիե։ Հիմնադրվել է 1893 թվականին։
2001 թվականի տվյալներով Ռուչյի գյուղում բնակվում էր 1 265 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլյա Լյուբիմով

Իլյա Պետրովիչ Լյուբիմով (ռուս.՝ Илья́ Петро́вич Люби́мов, փետրվարի 21, 1977(1977-02-21), Մոսկվա, ԽՍՀՄ), կինոյի և թատրոնի ռուս դերասան։ Առավել հայտնի է «20 ծխախոտ», «Ոչ ադեկվատ մարդիկ» ֆիլմերում և «Մի ծնվիր գեղեցիկ» հեռուստասերիալում կատարած դերերով։


== Կենսագրություն ==
Իլյա Լյուբիմովը ծնվել է 1977 թվականի փետրվարի 21-ին Մոսկվայում։ Հայրը՝ Պյոտր Յակովլևիչ Շլեզինգերը (ծնվել է 1944 թվականին), եղել է Սուխոյ կոնստրուկտորային բյուրոյի բաժնի պետ։ Եղբայրը՝ Օլեգ Պետրովիչ Լյուբիմովը (ծնվել է 1968 թվականի փետրվարի 13-ին), դերասան է, 1993 թվականից աշխատում է Մոսկվայի «Պ. Ֆոմենկոյի արվեստանոց» թատրոնում։
Իլյա Լյուբիմովը դպրոցն ավարտել է էքստեռն կարգով։ Տասնմեկ տարեկան հասակում սկսել է աշխատել Պատանի մոսկվացու թատրոնում (Театра юного москвича, Ալեքսանդր Տյուկավկինի ղեկավարությամբ), որտեղ նրան տարել էր մայրը։
1993 թվականին Իլյա Լյուբիմովն ընդունվել է Ռուսաստանի թատերական արվեստի համալսարանի ռեժիսորական ֆակուլտետ՝ Պյոտր Ֆոմենկոյի արվեստանոց։ Համալսարանում սովորելու տարիներին խաղացել է «Հարսանիք» (ռուս.՝ «Свадьба»), «Հովեկները» (ռուս.՝ «Дачники»), «Պարոն Դոմի գաղափարը» (ռուս.՝ «Идея господина Дома»), «Անսուրբ սրբերը» («Несвятые святые»), «Դպրոց հիմարների համար» (ռուս.՝ «Школа для дураков»), «Гарпагониада» ներկայացումներում։
Իլյա Լյուբիմովը խաղում է Մոսկվայի «Պ. Ֆոմենկոյի արվեստանոց» թատրոնում, նկարահանվում է սերիալներում ու գեղարվեստական ֆիլմերում։
Նկարահանվել է Վլադի Կաստայի «Сестра» (2004), «Сочиняй мечты» (2011) տեսահոլովակներում։


=== Անձնական կյանք ===
2011 թվականի մայիսի 1-ին Իլյա Լյուբիմովն ամուսնացել է դերասանուհի Եկատերինա Վիլկովայի հետ (ծնվել է 1984 թվականի հուլիսի 11-ին)։ Նրանք ունեն մեկ դուստր՝ Պավլան (ծնվել է 2012 թվականի փետրվարի 11-ին) և մեկ որդի՝ Պյոտրը (ծնվել է 2014 թվականի ապրիլի 6-ին)։


== Ֆիլմագրություն ==


=== Կրկնօրինակում ===
Ալիսան հրաշքների աշխարհում – Աբսոլեմ (Կապույտ Թրթուր)
Գազանների միություն – Առյուծ Սոկրատես


== Պարգևներ ==
«Ճայ» մրցանակ «Ոմանք սիրում են ավելի թեժ» (ռուս.՝ «Некоторые любят погорячее», դուետը Քսենյա Կուտեպովայի հետ «Ընտանեկան երջանկություն» ներկայացման մեջ), 2000 թվական,
Մոսկվայի կինոփառատոնի Թատերական մրցանակի դափնեկիր «Սկսնակներ» անվանակարգում (լավագույն էպիզոդիկ դեր – Ֆրանց –  «Մի բացարձակ երջանիկ գյուղ» («Одна абсолютно счастливая деревня») ներկայացման մեջ), 2001 թվական,
2010 – «Պատուհան դեպի Եվրոպա» փառատոնի մրցանակ Լավագույն զույգ անվանակարգում «Ոչ ադեկվատ մարդիկ» ֆիլմի համար։


== Ծանոթագրություններ ==


== Արտաքին հղումներ ==
Իլյա Լյուբիմովի պաշտոնական կայքը Archived 2017-04-25 at the Wayback Machine.
Илья Любимов на сайте Мастерская П.Фоменко
(7408) Յոշիհիդե

(7408) Յոշիհիդե (անգլ.՝ Yoshihide), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 23-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,229554 ա. մ., առավելագույնը մոտենում է 1,7381 ա. մ. հեռավորության վրա և հեռանում 2,721 ա. մ.։ Արեգակի շուրջ մեկ ամբողջական պտույտ է կատարում 1215,98 երկրային օրվա ընթացքում, իր ուղեծրով շարժվելով միջինում 0,296058 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7408) Յոշիհիդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծ Չավկուլկա

Մեծ Չավկուլկա  (ռուս.՝ Большая Чавкулька), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պուկշենգա գետի ձախ ափին՝ 111 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034369
Հիդրոլոգիական ուսումնասիրությունների կոդը - 103003436
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գառնհովիտ

Անվան այլ կիրառումների համար տե՛ս՝ Գառնհովիտ (այլ կիրառումներ)Գառնհովիտ, Ադյաման, գետ Արագածոտնի և Շիրակի մարզերում։ Սկիզբ է առնում Արագած լեռան արևմտյան լանջերից և ձախից միախառնվում Կարկաչան գետին։ Երկարությունը 35 կմ է։


== Ծանոթագրություններ ==
Զավեն Վարդանյան (այլ կիրառումներ)

Զավեն Վարդանյան անվամբ հայտնի են մի քանի անձնավորություններ.

Զավեն Գևորգի Վարդանյան - հայ կլառնետահար, երաժշտագետ։
Զավեն Նազարեթի Վարդանյան - հայ դիրիժոր, Հայաստանի մենակատարների պետական անսամբլի գեղարվեստական ղեկավար։
Տուդուլիննա (այլ կիրառումներ)

Տուդուլիննա, կարող է վերաբերել՝

Տուդուլիննա - շրջան Էստոնիայի Իդա-Վիրումաա նահանգում
Տուդուլիննա - գյուղական ավան Էստոնիայի Իդա-Վիրումաա նահանգի Տուդուլիննա շրջանում
Աստերոիդների ցանկ (200101-200200)

Աստերոիդների ցանկ (200001-200100)  • Աստերոիդների ցանկ  • Աստերոիդների ցանկ (200201-200300)
 Աստերոիդների ցանկ (200001-200100)  • Աստերոիդների ցանկ  • Աստերոիդների ցանկ (200201-200300)
Կարասախկալ Ներքին

Կարասախկալ Ներքին, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 32-33 կմ հյուսիս-արևելք, Կուրի վտակ Գանձակի գետաբերանի մոտ։


== Բնակչություն ==
1907 թվականին գյուղն ունեցել է 480,  իսկ 1908-ին՝ 555 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դարբ Ալ Կանկարում

Դարբ Ալ Կանկարում , Դերբ ալ Կանկարում, Կանկրուտ, լեռնանցք Կիլիկիայում, Զեյթունի մոտակայքում։ Այստեղ 950 թվականի նոյեմբերի 20-ին տեղի է ունեցել ճակատամարտ։


== Ծանոթագրություններ ==
Վորոբյովո (այլ կիրառումներ)

Վորոբյովո, կարող է վերաբերել.

Վորոբյովո - գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կուդայգուլ։
Վորոբյովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Կլենովեց (գյուղ, Մուկաչևոյի շրջան)

Կլենովեց (ուկրաիներեն՝ Кленовець), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կլենովեց գյուղում բնակվում էր 1 287 մարդ։ Բնակավայրը զբաղեցնում է 1624 կմ² տարածք։ Բնակչության խտությունը կազմում էր 792,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրիտյոֆ Սոհեյմ

Ֆրիտյոֆ Սոհեյմ (նորվ.՝ Fridtjov Såheim, հուլիսի 2, 1968(1968-07-02), Նորվեգիա), թատրոնի, կինոյի, հեռուստատեսության նորվեգացի դերասան, թատերական ռեժիսոր:


== Կենսագրություն ==
Ֆրիտյոֆ Սոհեյմը ծնվել է 1968 թվականին Նորվեգիայում: 1994 թվականին ավարտել է Նորվեգիայի ազգային թատերական ակադեմիան (նորվ.՝ Statens teaterhøgskole): Այնուհետև երեք տարի աշխատել է Բերգենի թատրոնում, 1997 թվականից տեղափոխվել է Ստավանգերի Ռոգալանդ թատրոն, որտեղ ներկայացումներում խաղացել է հիմնականում գլխավոր դերեր՝ Տրոյսի Լետսի «Մարդասպան Ջո», Գեորգ Բյուխների «Woyzeck»: Այս թատրոնում սկսել է իր գործունեությունը որպես թատերական ռեժիսոր: 2001 թվականին բեմադրել է Անտոն Չեխովի «Քեռի Վանյա» ներկայացումը:
2000-ական թվականներից աշխատում է Նորվեգիայի ազգային թատրոնում որպես դերասան, ինչպես նաև՝ ռեժիսոր: Այստեղ բեմադրել է Յուն Ֆոսեի «Մեռած շներ», Թենեսի Ուիլյամսի «Ապակե գազանանոց», Յուհան Ավգուստ Ստրինդբերգի «Խաղ կրակի հետ» ներկայացումները:


== Ներկայացումներ ==


==== Դերեր Ռոգալանդ թատրոնում ====
Մարդասպան Ջո՝ Տրեյսի Լետսի «Մարդասպան Ջո», 1997 թ.
Շառլ՝ Մարի Բեռնար Կոլտեսի «Արևմտյան նավամատույց», 1998 թ.
Սեմ՝ Լարս Նորենի «Ռումինացիները», 1998 թ.
Ինժեներ Վորհեյմ՝ Հենրիկ Իբսենի «Փոքրիկ Էյոլֆ», 1999 թ.
Վոյցեկ՝ Գեորգ Բյուխների «Վոյցեկ», 1999 թ.
Կիրիլ՝ Վիտոլդ Գոմբռովիչի «Իվանոա», 2000 թ.
Կոճղիկ, ջուլհակ՝ Ուիլյամ Շեքսպիրի Միջամառնային գիշերվա երազ, 2000 թ.
Արնե Գարբորգի «Հոգնած մարդիկ», 2000 թ.


==== Դերեր Նորվեգիայի ազգային թատրոնում ====
Ռասկոլնիկով (ըստ Դոստոևսկու), 2002 թ.
Մոլվիկ՝ Հենրիկ Իբսենի «Վայրի բադ»
Արնհոլմ՝ Հենրիկ Իբսենի «Կինը ծովից»
Գրևեն՝ Սվերե Բրանդտի «Ուղևորություն դեպի սուրբծննդյան աստղը»
Բլոմ՝ Աստրիդ Լինդգրենի «Պիպի երկարագուլպան»
Հեյերդալ՝ Կնուտ Համսունի «Երկրի բարիքները», 2007 թ.
Ընկերներից մեկը՝ Յուն Ֆոսեի «Ես քամի եմ», 2007 թ.
Դմիտրի՝ Կարամազով եղբայրներ (ըստ Դոստոևսկու), 2009 թ.


== Ֆիլմեր ==
Jonny Vang, 2003
Kvinnen i mitt liv, 2003
Den som frykter ulven, 2004
Hawaii, Oslo, 2004
Vinterkyss, 2005
Gymnaslærer Pedersen, 2006
Marias menn, 2006
Kunsten å tenke negativt, 2006
Mars & Venus, 2007
Radiopiratene, 2007
Varg Veum — Falne engler, 2008
De Gales hus, 2008
Fritt vilt II, 2008
Rottenetter, 2009
Sammen, 2009
Svik, 2009
Hjem til jul, 2010
Keeper'n til Liverpool, 2010


== Ծանոթագրություններ ==
Վերխնիե Կարակովիչի

Վերխնիե Կարակովիչի (ռուս.՝ Верхние Караковичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նարնջագույն երթ

Նարնջագույն երթ, «Նարնջագույն» շքանշանի անդամների շքերթ, որոնք կանոնավոր կերպով անցկացվում են ամռանը Օլսթերում, Հյուսիսային Իռլանդիայում և Ազգերի համագործակցության երկրներում։ Շքերթները սովորաբար ավարտվում են մինչև հուլիսի 12-ի տոնակատարությունները՝ նվիրված իշխան Վիլհելմ III Օրանացու հաղթանակին Ջեյմս  II-ի թագավորի նկատմամբ Բոյնի ճակատամարտում 1690 թվականին։ Չնայած «երթ» կամ «շքերթ» տերմինները լայնորեն կիրառվում են լրատվամիջոցերում, շարքում նախընտրելի  է «քայլել» կամ «ցույց» արտահայտությունները։ Նարնջագույն զբոսանքները բախվել են կաթոլիկների, իռլանդացի ազգայնականների և շոտլանդացի ազգայնականների ընդդիմությանը, որոնք շքերթները համարում են աղանդավոր և հաղթական։


== Երթաշրջան ==

«Երթաշրջանը» հիմնականում վերաբերվում է Հյուսիսային Իռլանդիային ապրիլից-օգոստոս ամիսներին։ Նարնջագույն շքանշանը, անկասկած, ամենաակտիվ երթային խումբն է։ Սովորաբար, յուրաքանչյուր Նարնջագույն տնակ հուլիսի 12-ից որոշ ժամանակ անց է կացնում  իր սեփական երթը՝ ուղեկցվելով առնվազն մեկ երթային խմբով։ Հուլիսի 12-ին յուրաքանչյուր թաղամաս ավելի մեծ շքերթ է անցկացնում։ Սա մասնավորապս վերաբերում է Բելֆատ թաղամասին, որի շքերթին սովորաբար մասնակցում են շոտլանդական մի քանի սպա և հաճախ որոշներն այլ երկրներից։ Շրջանների մեծ մասում շքերթի գտնվելու վայրը տարեցտարի տատանվում է՝ փոխարինվելով համապատասխան քաղաքներով։ Բելֆաստ շրջանը բացառություն է, այն պահպանել է քիչ թե շատ նույն երթուղին երկար տասնամյակներ։
Որոշ երթեր  նվիրված են պատմական իրադարձություններինր։ Հատկանշական է, որ հուլիսի 12-ի երթերը դիտարկում են Բոյնի ճակատամարտը։ Հուլիսի 1-ին Հյուսիսային Իռլանդիայում անցկացվող երթերն ի սկզբանե  նվիրված էր Սոմի ճակատամարտին։
Կան մի քանի բացահայտ հիշատակալի շքերթներ։ Բարեփոխումների օրվա շքերթները Մարտին Լյութերի պատվին են, որը իր 95 թեզիսները մեխեց եկեղեցու դռանը Վիտենբերգում, սկսելով այն բարեփոխումը, որը  բողոքական եկեղեցիների մասին էր։


== Շքերթների ձևեր ==

Բոլոր Նարնջագույն երթերում ներառում են առնվազն մեկ սպա՝ աստիճանավորների հետ։ Սպաները գրեթե միշտ ուղեկցվում են երթային նվագախմբով։ Տարեց կամ տկար սպաները հաճախ շքերթի երթևեկում են այնպիսի տրանսպորտային միջոցներով, ինչպիսիք են սև տաքսիները։
Վերջին տասնամյակներին շատ է տարածվել սպա կանանց երթը, չնայած տղամարդիկ շքերթների ժամանակ դեռ մեծամասնություն են կազմում։


=== Զարդարանքներ և պարագաներ ===
Շքահանդեսում  սովորաբար կրում են մուգ կոստյումներ։ Որոշ նարնջագույններ կրում են գլխարկներ և քայլում են անձրևանոցներով, չնայած դա պարտադիր չէ։ Քայլողները կրում են V-աձև նարնջագույն օձիքներ որոնց վրա նշված է իրենց սպայի համարը, և հաճախ կրծքանշաններ, որոնք ցույց են տալիս հաստատության կողմից շնորհված աստիճանները և սպայական զբաղեցրած պաշտոնները։


== Ծանոթագրություններ ==
(5595) Ռոթ

(5595) Ռոթ (անգլ.՝ Roth), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 5-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,725894 ա. մ., առավելագույնը մոտենում է 2,2861 ա. մ. հեռավորության վրա և հեռանում 3,1656 ա. մ.։ Արեգակի շուրջ մեկ ամբողջական պտույտ է կատարում 1643,85 երկրային օրվա ընթացքում, իր ուղեծրով շարժվելով միջինում 0,218998 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5595) Ռոթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաքսիմ Կոնչալովսկի

Անվան այլ կիրառումների համար տե՛ս՝ Կոնչալովսկի (այլ կիրառումներ)Մաքսիմ Պետրովիչ Կոնչալովսկի (հոկտեմբերի 1 (13), 1875, Օդեսա, Ռուսական կայսրություն - նոյեմբերի 29, 1942(1942-11-29), Մոսկվա, ՌԽՖՍՀ, ԽՍՀՄ), սովետական թերապևտ, ՌԽՖՍՀ գիտության վաստակավոր գործիչ (1939)։ Կոնչալովսկուն են պատկանում լյարդի, թոքերի, սիրտ-անոթային, արյունաստեղծման, ստամոքս-աղիքային համակարգերի և ռևմատիզմի վերաբերյալ կարևոր հետազոտությունները։


== Ծանոթագրություններ ==
Վանդա Ռուտկևիչ

Վանդա Ռուտկևիչ (լեհ.՝ Wanda Rutkiewicz, փետրվարի 4, 1943(1943-02-04), Պլունգե, Լիտվա - մայիսի 13, 1992(1992-05-13), Կանչենջանգա), լեհ լեռնագնաց։


== Կենսագրություն ==
Երկրորդ համաշխարհային պատերազմից հետո Վանդայի ընտանիքը տեղափոխվել է Լեհաստան և բնակություն հաստատել Վրոցլավում։ Ավարտել է Վրոցլավի տեխնոլոգիական համալսարանը ինժեներ-էլեկտրիկ մասնագիտությամբ։
Համարվում է պատմության ամենաակնառու կին լեռնագնացներից մեկը։ 1978 թվականի հոկտեմբերի 16-ին նա դարձել է երրորդ կինը, առաջին լեհ և առաջին եվրոպացին, ով բարձրացել է Էվերեստի գագաթը, իսկ 1986 թվականին՝ առաջին կինը, որը բարձրացել է Չոգորի լեռը՝ բարձրությամբ երկրորդ լեռնագագաթն աշխարհում (լեռանգնացության ընթացքում կորցրել է իր երկու թիմակիցներին՝ Լիլիանին և Մորիսին)։
Վանդա Ռուտկևիչը եղել է աշխարհում 8000 մետրից ավել բարձրություն ունեցող բոլոր 14 լեռների գագաթները բարձրացած առաջին կնոջ տիտղոսի հիմնական հավակնորդը.

1978 — Ջոմոլունգմա
1985 — Նանգապարբատ
1986 — K2 (Չոգորի)
1987 — Շիշաբանգմա
1989 — ԳաշերբրումII
1990 — ԳաշերբրումI
1991 — Չո-Օյու
1991 — Աննապուրնա I


== Մահը ==
Վանդա Ռուտկևիչը կորել է 1992 թվականին աշխարհում բարձրությամբ երրորդ լեռան՝ Կանչեջանգուի հյուսիսարևմտյան կողմով անցնել փորձելիս։ Մայիսի 12-ի առավոտյան սկսվել է ձնաբուք, երբ Վանդան մեքսիկացի Կառլոս Կառսոլիոյի հետ միասին գտնվել է 7950 մետր բարձրության վրա՝ վրանում։ 12 ժամ խորը ձյան պայմաններում բարձրանալուց հետո Կառլոսը կանգնել է բարձունքին, իսկ Վանդան ետ է մնացել։ Իջնելիս նա հանդիպել է Վանդային ավելի քան 820 մետր բարձրության վրա։ Չնայած արշավային պարագաների բացակայությանը՝ նա որոշել է ապաստանել և գիշերն անցկացնել հյուսիսարևմտյան լանջին և այնուհետև շարունակել բարձրանալ հաջորդ օրը։ Այդ ժամանակ Ռուտկևիչը ֆիզիկապես թուլացել էր և ի վիճակի չէր ընդունել ռացիոնալ որոշում, որը կարող էր փրկել իր կյանքը։ Կառսոլիոն նշել է, որ նա նույնպես ֆիզիկապես ուժասպառ էր, նրա մոտ չէր մնացել նաև հոգեկան ուժեր, որպեսզի համոզեր նրան իջնել ներքև։ Նրա մարմինն այդպես էլ չի գտնվել։
1995 թվականին իտալացի լեռնագնացներ Ֆաուստո դե Ստեֆանին, Մարկո Գալեզին և Սիլվիո Մոնդինելին հարավարևմտյան մասում գտել են մարմին, որը ենթադրվում է, որ պատկանում է Վանդա Ռուտկևիչին։ Այդ պարագայում նա բարձրանալիս կամ իջնելիս է եղել հյուսիսարևմտյան ծայրով՝ գագաթից ոչ հեռու։ Սակայն իտալացի լեռնագնացների գտած մարմինն ավելի մանրամասնությամբ կատարված հետազոտությունները փաստում են այն մասին, որ մարմինը հավանաբար պատկանել է բուլղարացի լեռնագնաց Յորդանկա Դիմիտրովային, ով մահացել է 1994 թվականի հոկտեմբերին Կանչենգաջիի հարավարևմտյան հատվածում։
Ոչ ոք չգիտի՝ արդյոք նա եղել է գագաթում։ Եթե այո, ապա նա եղել է առաջին կին լեռնագնացը, ով բարձրացել է աշխարհի ամենաբարձր երեք գագաթները։


== Հետաքրքիր փաստ ==
Վանդան Էվերեստ բարձրացել է նույն օրը, երբ Հովհաննես Պողոս II-ը ընտրվել է հռոմի պապ։ Երբ նրանք հետո խոսել են, հռոմի պապը նրան ասել է. «Գթասիրտ Աստված է կամեցել, որ մենք նույն օրը բարձրանանք այսքան վերև»։


== Ծանոթագրություններ ==


== Արտաքին հղումներ ==
Վանդա Ռուտկևիչը everesthistory.com կայքում
Վանդա Ռուտկևիչ. Միայնության ուժը
Նիժնիե Օլշանի (գյուղ, Պոլտավայի շրջան)

Նիժնիե Օլշանի (ուկրաիներեն՝ Нижні Вільшани), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Նիժնիե Օլշանի գյուղում բնակվում էր 52 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Blogger

Բլոգեր (Blogger), բլոգ վարելու համակարգ է, որի միջոցով ցանկացած կարելի է ստեղծել ու վարել բլոգ առանց ծրագրավորման գիտելիքներ ունենալու։ Բլոգերը ստեղծվել է Pyra Labs ընկերության կողմից, որը հիմա պատկանում է Գուգլին։
Բլոգերը թույլ է տալիս ընտրել, արդյոք բլոգը կգտնվի տվյալ համակարգի սերվերներում, թե ավտոմատ կերպով կփոխանցվի բլոգի տիրոջ հոստինգի վրա։


== Պատմություն ==
Համակարգը ստեղծվել է 1999 թվականի օգոստոսի 23-ին Pyra Labs ընկերության կողմից։ Սա Բլոգինգի համար նախատեսված առաջին նախագծերից է, որը զարգացրեց համացանցային գործունեության այս տեսակը։
2003 թվականի փետրվարին Գուգլը ձեռք բերեց Pyra Labs ընկերությունը և վերջինիս կողմից սահմանված լրացուցիչ հարմարավետության վճարովի ծառայությունները դարձան անվճար։
2004 թվականին Գուգյը ձեռք բերեց Picassa ֆոտոհոստինգը, որի հետագա ինտեգրումը Բլոգեր համակարգ զգալիորեն հեշտացրեց օգտագործողների՝ իրենց բլոգներում, նկարներ տեղադրելու պրոցեսը։
2004 թվականի մայիսի 9-ին Բլոգերը զգալիորեն վերամշակվեց և համակարգում մտցվեցին մի շարք հարմարություններ, ինչպիսիք են՝ օգտագործողին տրվեց CSS կաղապարը փոխելու թույլտվություն, բլոգի արխիվացում, մեկնաբանություններ և էլետրանային փոստի միջոցով նոր գրառոմներ կատարելու հնարավորություն։
2006 թվականի օգոստոսի 14-ին պայմանավորված համակարգի նոր, փորձնական տարբերակի գործարկմամբ, բլոգերի պարունակությունները սկսեցին տեղափողվել Գուգլի սերվերների վրա։ Մտցվեցին նաև մի շարք այլ փոփոխություններ, ինչպիսիք են՝ էջերի կաղապարների drag-and-drop խմբագրումը, բլոգ մուտքը սահմանապակելու հնարավորություն, որը թույլ էր տալիս վարել անձնական բլոգերի։
2006 թվականի դեկտեմբերին «փորձնական» կարգավիճակը հանվեց։
2007 թվականի մայիսին պարունակության տեղափոխումը Գուգլի սերվերներին ավարտվեց։


=== Բլոգեր համայնք ===
Այն պահից սկսած, երբ օգտագործողների թույլատրվեց փոփոխել էջերի կաղապարների CSS-ները, հնարավորություն ընձեռնվեվեց ամբողջությամբ փոփոխել բլոգի արտաքին տեսքը, ավելացնել այլ նախագծողների գործիքներ, և ունենալ անհատական տեսքող բլոգ։ Բլոգի տեսքի յուրօրիանկության մասին տարատեսակ տեղեկատվություն սկսեց հայտնվել տարբեր Բլոգեր համայնքներում, որոնք նկարագրում էին տեսքի փոփոխության ու նոր հնարավորությունների ավելացման ձևերը։


== Արտաքին հղումներ ==
Blogger
Blogger draft (անգլ.)
Blogger Buzz - Բլոգերի նախագծողների պաշտոնական բլոգ (անգլ.)
Blogger in Draft Archived 2012-09-19 at the Wayback Machine.
Օվերդրայվ (ֆիլմ)

«Օվերդրայվ» (ֆր.՝ Overdrive) ֆրանսիացի մարտական ռեժիսոր Անտոնիո Նեգրետի կողմից ֆրանսիական կինոնկար՝ երկու արկածախնդիր եղբայրների՝ հայտնի առևանգիչների մասին, ովքեր մեկնում են Ֆրանսիա, որտեղ կհանդիպեն դաժան և հանցավոր հեղինակության հետ։ Գլխավոր դերերում Սքոթ Իսթվուդը և Ֆրեդդի Թորպն են։ Ֆիլմի պրեմիերան կայացել է 2017 թվականի հուլիսի 20-ին Ռուսաստանում։


== Սյուժե ==
Եղբայրներ Էնդրյու և Գարեթ Ֆոսթերները (Սքոթ Իսթվուդը և Ֆրեդդի Թորպը) առևտուր են կատարում յուրօրինակ, բազմամիլիոն արժեք ունեցող մեքենաների գողության մեջ։ Մի անգամ նրանք յուրացրեցին մի մեքենա, որը աճուրդում գնվեց Մարսելի ամենաազդեցիկ մաֆիայի ներկայացուցիչ Ջակոմո Մորյեի համար (Սիմոն Ագբարյան)։ Ավազակապետը հեշտությամբ գտնում է Ֆոսթերներին և նրանց  դատապարտում մահվան, բայց եղբայրները հուսադրում և խոստանում են նրան  իր մրցակից Մորիեյի հավաքածուից գողանալ Մաքս Կլեմպի (Կլեմենս Շիկ) թանկարժեք Ferrari ավտոմեքենան։ Ավազակապետը նրանց տալիս է մեկ շաբաթ։ Եղբայրները արագ թիմ են հավաքում, որի մեջ նաև ներառված էր Էնդրյուի ընկերուհի Ստեֆանին (Անա դե Արմաս) և Ստեֆանիի գրպանահատ ընկերուհի Դեվինը (Գայա Ուայս) ու անցնում են գործի...


== Դերերում ==
Սքոթ Իսթվուդը-Էնդրյու Ֆոսթեր
Ֆրեդդի Թորպ-Գարրեթ Ֆոսթեր
Աննա դե Արմաս-Ստեֆանի
Գայա Վայս-Դեվին
Կլեմենս Շիկ-Մաքս Կլեմպ
Սիմոն Ագբարյան-Ջակոմո Մորյե
Մուսսա Մաասկրի-Պանախի
Կաարիս-ՖրենկՖիլմում կարող էին խաղալ՝ Մեթյու Գուդը, Ալեքս Պետիֆերը, Գարեթ Հեդլունդը, Ջեյմի Բելը, Բեն Բարնսը, Կարլ Ուրբանը, Սեմ Կլաֆլինը և Էմիլիա Քլարկը։


== Քննադատություն և ակնարկներ ==
The Hollywood Reporter-ը ֆիլմը գնահատեց որպես տարածված և անուղեղ, բայց ոչ չափազանց կեղծ։ Քննադատ Աննա Կուզմինայի կարծիքով «Օվերդրայվը» ոչ այլ ինչ է, եթե ոչ ֆիլմ «փայլուն գործողությունների, արևի, ծովի և հազվագյուտ մեքենաների մասին»։


== Ծանոթագրություններ ==
Կարին-Էրզրում ռազմագործողություն

Կարին-Էրզրում ռազմագործողություն, Հայաստանի ազատագրության հայ գաղտնի բանակի «Խրիմյան Հայրիկ» մահապարտների ջոկատը «նահատակ Փիեր Գյուլումյան» խմբի համագործակցությամբ 1982 թվականի օգոստոսի 7-ին ժամը 3-ին Զոհրապ Սարգսյանի գլխավորությամբ իրականացված ռազմական գործողություն։


== Գործողություն ==
Հայաստանի ազատագրության հայ գաղտնի բանակի «Խրիմյան Հայրիկ» մահապարտների ջոկատը «նահատակ Փիեր Գյուլումյան» խմբի համագործակցությամբ 1982 թվականի օգոստոսի 7-ին ժամը 3-ին Զոհրապ Սարգսյանի գլխավորությամբ իրականացրեց ռազմական գործողություն՝ ատրճանակներով և նռնակներով զինված մուտք գործելով Անկարայի Էսենպողա միջազգային օդանավակայան։ Գործողության թիրախը եղել են թուրքական զինված ուժերի ներկայացուցիչներ և անձնագրային հսկողության աշխատակիցներ։ Սկզբնական փոխհրաձգության և պայթյունների հետևանքով զոհվեց 7 զինվոր, իսկ օդանավակայանի սպասասրահի տերմինալը անցավ հայազգի մարտիկների վերահսկողությանը։ Զոհվածների թվում էին Անկարայի ոստիկանության տնօրենը, անվտանգության ծառայության սպաներ և շարքայիններ, ինչպես նաև մաքսատան ծառայողներ։ Թուրքական իշխանությունները օդանավակայան բերեցին հատուկ նշանակության ռազմական ստորաբաժանումներ՝ շրջափակելով շինությունը։ Այդ ընթացքում ՀԱՀԳԲ-ի մահապարտները պատանդ վերցրեցին 250 ուղևորի, որոնց մեջ եղած ամերիկացիների ու գերմանացիների միջոցով սկսեցին բանակցություններ վարել թուրքերի հետ։ Չնայած ընթացող բանակցություններին՝ թուրքական հատուկ նշանակության ստորաբաժանումները գրոհեցին օդանավակայանի շենքը, ինչին պատասխան ստացան ձեռնառումբերի պայթյուններ ու ավտոմատային կրակահերթեր։ Թուրքական զորքերի արձակած գնդակներից մի քանի պատանդներ սպանվեցին ու վիրավորվեցին։ Մահապարտների ջոկատի անդամներից ծանր վիրավորվեց, ուշագնաց վիճակում գերի ընկավ և վեց ամիս հետո մահապատժի ենթարկվեց Լևոն Էքմեքճյանը, հրամանատար Զոհրապ Սարգսյանը զինամթերքի սպառվելուց հետո ինքնասպան եղավ իր վերջին փամփուշտով, իսկ մյուս անդամները վերադարձան իրենց զորանոցները։ Ընդհանուր հաշվով մարտական գործողությունների ընթացքում սպանվեց շուրջ 40 և վիրավորվեց 113 մարդ։ Պատահական բոլոր անցորդները սպանվեցին թուրքական ուժերի գնդակներից։


== ՀԱՀԳԲ հայտարարություն ==

Գործողության պատասխանատվությունն իր վրա է վերցրել ՀԱՀԳԲ-ն՝ տարածելով հետևյալ հայտարարությունը

Լևոն Էքմեքճյանի մահավճռին սփյուռքահայությունը բազմաթիվ երկրներում պատասխանեց հակաթուրքական բողոքի ցույցերով։
Բանաստեղծուհի Սիլվա Կապուտիկյանը Լևոն Էքմեքճյանի հիշատակին է նվիրել «Գիշերային ռեքվիեմ» բանաստեղծությունը։


== Կազմակերպիչների վերջին ուղերձներ ==


== Աղբյուրներ ==
The New York Times, August 8, 1982. (անգլ․)
The New York Times, August 9, 1982 Archived February 9, 2015, at the Wayback Machine. (անգլ․)
The New York Times, January 30, 1983. Turkey Executes 5, Including an Armenian (անգլ․)
Լեւոն Էքմէքճեանի Աճիւնները Ֆրանսա Փոխադրել Կ՛արտօնուի


== Ծանոթագրություններ ==
Գիրք հարցմանց (այլ կիրառումներ)

Գիրք հարցմանց անվանումը կարող է ունենալ հետևյալ կիրառումները․

Գիրք հարցմանց - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4072 թվի տակ,
Գիրք հարցմանց - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 918 թվի տակ,
Գիրք հարցմանց - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 919 թվի տակ,
Գիրք հարցմանց - Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 920 թվի տակ,
Գիրք հարցմանց - Գրիգոր Տաթևացու աշխատությունը։ Շարադրումը ավարտվել է 1397 թվականին, Տաթևի համալսարանում։
ԱՄՆ կղզային տարածքներ

Կղզային տարածքներ (անգլ.՝ Insular areas), ԱՄՆի հսկողության տակ գտնվող տարածքներ, որոնք չեն գտնվում 50 նահանգներից ոչ մեկի կազմում։
Այս կղզիների բնակիչները համարվում են ԱՄՆի քաղաքացիներ, բայց նրանք չեն մուծում հարկեր և տուրքեր և չեն մասնակցում նախագահական ընտրություններին։ Այն ապրանքները, որոնք արտադրվում են այս տարածքներում կարող են ունենալ Made in USA պիտակը։
Այս կղզիները գտնվում են Խաղաղ օվկիանոսի և Կարիբյան ծովի ջրային տարածքներում։


== Հղումներ ==
Office of Insular AffairsArchived 2012-04-17 at the Wayback Machine.
Department of the Interior Definitions of Insular Area Political Types Archived 2011-07-21 at the Wayback Machine.
Rubin, Richard, "The Lost Islands", February 2001
Chapter 7: Puerto Rico and the Outlying Areas, U.S. Census Bureau, Geographic Areas Reference Manual
Բահրուզ Քյանգյարլի

Բահրուզ Շիրալի բեկ օղլի Քյանգյարլի (ադրբ.՝ Bəhruz Kəngərli,հունվարի 10 (22), 1892, Նախիջևան, Երևանի նահանգ, Կովկասի փոխարքայություն, Ռուսական կայսրություն - փետրվարի 7, 1922(1922-02-07), Նախիջևան, ԽՍՀՄ), ադրբեջանցի նկարիչ։


== Կենսագրություն ==
Բահրուզ Քյանգյարլին ծնվել է 1892 թ. հունվարի 22-ին Նախիջևան քաղաքում։ 1910 թ. ընդունվել է Թբիլիսիի նկարչական դպրոց։ Նա այդ դպրոցում սովորել է հինգ տարի։ 1915 թվականին դպրոցն ավարտելուց հետո նա վերադարձել է Նախիջևան։ Թբիլիսիի նկարչական դպրոցում նրա ուսուցիչներն էին վրացի արվեստագետներ Օսքար Շմերլինկը, Կիկո Կապաշվիլին և Յակոբ Նիկոլաձեն։
Բահրուզ Քյանգյարլին 1920-1921 թվականներին նկարել է մի շարք գեղեցիկ նկարներ։ Նրանց թվում է Առաջին համաշխարհային պատերազմին մասնակցող ադրբեջանցի զինվորի պատկերը։ 1921 թ. փետրվարի 15-ին կայացավ ցուցահանդես, որտեղ ներկայացված էին Բահրուզ Քանգալիի 500 նկարները։ Ընդհանուր առմամբ, Բահրուզ Քանգալլին ունի շուրջ 2000 նկարներ։
Նա մահացել է 1922 թ. փետրվարի 7-ին, 30 տարեկանում։ 2007 թ. մայիսի 22-ին Նախիջևանում ստեղծվել է Բահրուզ Քյանգյարլու տուն-թանգարանը։


== Պատկերասրահ ==

		
		
		
		
		
		
		
		


== Ծանոթագրություններ ==
Տրոստնիկ (գյուղ, Վինոգրադովի շրջան)

Տրոստնիկ (ուկրաիներեն՝ Тросник), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Տրոստնիկ գյուղում բնակվում էր 2 222 մարդ։ Բնակավայրը զբաղեցնում է 3679 կմ² տարածք։ Բնակչության խտությունը կազմում էր 0,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքսդորֆ

Միքսդորֆ (գերմ.՝ Mixdorf), կոմունա Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Գտնվում է Շլաուբետալի ենթակայության տակ։ Բնակչությունը 955 մարդ է (2010 թվականի դեկտեմբերի 31–ի տվյալներով)։ Զբաղեցնում է 13,03 կմ² տարածք։ Պաշտոնական կոդը՝ 12 0 67 324։


== Ժողովրդագրություն ==


== Ծանոթագրություններ ==